Diari Oficial de la Generalitat Valenciana


Sumari del DOGV 4561, del 07-08-2003 (2003/9296)

Informació pública de la suspensió de l'atorgament de llicències de parcel·lació de terrenys i d'edificació en l'àmbit de la subparcel·la 47 de l'estudi de detall de la parcel·la R-104 del projecte de reparcel·lació de la UE 11 Montesol, i altres.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4561

Data del DOGV
:   07-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9296


Organisme emissor
:   Ajuntament d'Asp

Tipus de document
:   Anunci

Informació pública de la suspensió de l'atorgament de llicències de parcel·lació de terrenys i d'edificació en l'àmbit de la subparcel·la 47 de l'estudi de detall de la parcel·la R-104 del projecte de reparcel·lació de la UE 11 Montesol, i altres. [2003/F9296]
  
L'ajuntament, en la sessió plenària del dia 24 de juliol de 2003, prengué el següent acord:
  
Primer. Suspendre l'atorgament de llicències de parcel·lació de terrenys i d'edificació (incloent-hi la nova planta, la reforma, l'ampliació i la rehabilitació) en els següents àmbits concrets (a fi d'estudiar una nova reordenació urbanística per a estos en els treballs de redacció del nou pla general):
  
A) Subparcel·la 47 de l'estudi de detall de la parcel·la R-104 del projecte de reparcel·lació de la UE 11 Montesol. Esta parcel·la constituïx la fase número VI del complex immobiliari privat denominat Residencial Nou Montesol, que abraça una superfície de 1.918 metres quadrats.
  
B) Illa del sòl urbà de la població delimitada pels carrers Novelda, Azorín, Mare de Déu de Fàtima i avinguda de Navarra.
  
C) Parcel·la cadastral de referència 4877101XH9447F situada en l'illa delimitada pels carrers La Romana, Petrer, Pinoso i avinguda de Navarra. Esta parcel·la se situa en concret en el cantó conformat pels carrers La Romana i avinguda de Navarra.
  
Segon. Publicar el present acord en el Diari Oficial de la Generalitat Valenciana, a l'efecte de la seua eficàcia.
  
Tercer. La suspensió a què es referix el present acord s'extingirà en tot cas en el termini d'un any. Si s'haguera produït dins d'eixe termini la convocatòria de la informació pública del nou pla general la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'adopció del present acord. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any. En qualsevol cas la suspensió s'extingix amb l'aprovació definitiva del nou pla general. El present acord de suspensió de l'atorgament de llicències podrà alçar-se per mitjà de nou acord plenari per a aquells supòsits en què desaparega la causa de la suspensió, una vegada en tràmit el nou pla general.